# *C:\Users\Arturs\AppData\Local\Microsoft\Windows\INetCache\Content.Word\Arete.png*

# Rakstura IZGLĪTĪBAS rokasgrāmata

# Norādījumi, pieejas un metodes rakstura izglītības pašvērtēšanai

*RAKSTURA IZGLĪTĪBA, NOVĒRTĒŠANAS ROKASGRĀMATA SKOLĀM*

**Rediģējuši**

**Dr. Toms Harisons** (*Tom Harrison*), **prof. Džeimss Arturs** (*James Arthur*) , **Emīlija Bērna** (*Emily Burn*)

*Birmingemas Universitāte, Rakstura un tikumības Jubilejas centrs*

# RAKSTURA UN TIKUMĪBAS JUBILEJAS CENTRS

Rakstura un tikumības Jubilejas centrs ir unikāls vadošais centrs, kas pēta, kā raksturs un tikumi ietekmē cilvēkus un sabiedrību. Centru 2012. gadā dibināja profesors Džeimss Arturs. Tā galvenā mītne ir Birmingemas Universitātē, un tā akadēmisko personālu veido 30 pētnieki un pasniedzēji, kas pārstāv šādas specialitātes: filozofija, psiholoģija, izglītība, teoloģija un socioloģija.

Centrs veic stabilu un pamatīgu pētniecisko darbu, un tam ir uz pierādījumiem balstīta objektīva un nepolitiska pieeja, vēršot galveno uzmanību uz izcilību. Tajā tiek veikti augsta līmeņa pētījumi par rakstura un tikumu attīstīšanas nozīmi un ieguvumiem, ko tie sniedz cilvēkam un sabiedrībai. Vienlaikus ar inovatīvu pētniecisko darbu Jubilejas centrs meklē sadarbības partnerus starp vadošajiem pētniekiem un akadēmiķiem citās universitātēs visā pasaulē, veidojot spēcīgu stratēģisko partnerību.

Centra darbības pamatā ir pārliecība, ka tikumus, kas veido labu raksturu, var iemācīt un var apgūt. Mēs uzskatām, ka skolās un darba vidē tie ir lielākoties atstāti novārtā. Vēl viena centra darbinieku pārliecība — jo vairāk cilvēkiem būs attīstīts labs raksturs un tikumi, jo veselīgāka būs mūsu sabiedrība. Tālab centrs veido attīstības projektus, meklējot veidus, kā veicināt pētījumos iegūto pierādījumu praktisku pielietojumu.

**Pateicības**

Šī rokasgrāmata radusies sadarbības rezultātā. Centrs meklējis ekspertus akadēmiskā personāla, skolotāju un citu izglītības darbinieku vidū, lai nodrošinātu, ka tiek atspoguļotas jaunākās un labākās idejas par rakstura izglītības pašvērtēšanu. Īpaši vēlamies pateikties:

**Nodaļu līdzstrādniekiem**

Ruth Jennings, Kings Langley Secondary School

Mike Fullard, Jubilee Centre for Character and Virtues

Professor Steve Thoma, Jubilee Centre for Character and Virtues

Matt Bawden, Queen Elizabeth’s Grammar School

Ian Morris, Wellington College

Ralph Scott, Demos

Bethia McNeil, The Centre for Youth Impact

**Rakstura izglītības pašvērtēšanas rokasgrāmatas konsultantu grupai**

Rebecca Tigue, University of Birmingham School

Ann-Marie Argyropulo-Palmer, University of Birmingham School

Jack Swanston, University of Birmingham School

Hayley Stemp, University of Birmingham School

Donna Dawkins, University of Birmingham School

John Ward, University of Birmingham School

Diana Cross, University of Birmingham School

Eleanor Ellis-Bryant, University of Birmingham School

David Ashmore, University of Birmingham School

Kate Campbell, University of Birmingham School

Jessica Quinn, University of Birmingham School

Ashley Winters, Brownmead Primary Academy

Ian Lowe, Topcliffe Primary School

Cathal Lynch, Community Education Partnership Trust

Katrina Crowley, Holy Cross Catholic Primary School

Natalie Carry, St. Edward’s Catholic Primary School

Georgina Roberts, St. Brigid’s Catholic Primary School

Jennifer Bolton, Shenley Academy

**Pašrefleksijas materiālu izstrādātājiem**

Sarah Wallbank, Yes Futures

Polly Higgins, King Edward’s School

Fiona Walker, Therfield School

Keith Ellis, Oakthorpe Primary School

Jill Brenchley, St. Michael’s Church of England Primary School

Melusi Moyo, Kings Langley Secondary School

Steve Oakes, AQR Education and Blue Coat School

Martin Griffin, Mindset Character Education

# SATURS

Ievads: KĀ IZMANTOT ROKASGRĀMATU

**1. SADAĻA: NOVĒRTĒŠANAS PLĀNOŠANA**

1.1. Skolas pašvērtēšanas pamats

1.2. Rakstura un rakstura izglītības novērtēšanas daba

1.3. Rakstura izglītības novērtēšana: nolūks un principi

1.4. Kā novērtēt raksturu un rakstura izglītību: ierobežojumi un iespējas

1.5. Zināšanas par tikumiem, spriestspēja tikumu kontekstā un tikumu praktizēšana: trīs novērtēšanas sastāvdaļas

1.6. Noderīgi avoti turpmākai lasīšanai

**2. SADAĻA: RAKSTURA UZTVERŠANA: SKOLAS ETOSA PAŠVĒRTĒŠANAS IETVARS**

2.1. Kā izmantot primāro un sekundāro pašvērtēšanas ietvaru

2.2. Primārais pašvērtēšanas ietvars

2.3. Sekundārais pašvērtēšanas ietvars

2.4. Jautājumi skolas etosa izpratnes noteikšanai

**3. SADAĻA: MĀCĪŠANA PAR RAKSTURU: MĀCĪBU PROGRAMMAS STRATĒĢIJU UN AKTIVITĀŠU NOVĒRTĒŠANAS PERSPEKTĪVAS**

3.1. Novērtēšanas plānošana

3.2. Aptaujas

3.3. Morālās dilemmas

3.4. Novērojumi

3.5. Intervijas

3.6. Rakstura izglītības mācībstundu novērtēšana

**4. SADAĻA: SKOLĒNU PAŠREFLEKSIJA PAR RAKSTURU UN TIKUMIEM**

4.1. Praktiski padomi skolēnu pašrefleksijai

4.2. Idejas un aktivitātes, kas veicina skolēnu pašrefleksiju par raksturu

4.3. Pašrefleksijas materiāli

# KĀ IZMANTOT ROKASGRĀMATU

Šī rokasgrāmata sniedz praktisku ieskatu rakstura izglītības novērtēšanā sākumskolās un pamatskolās. Tā:

* ietver ieteikumus, norādījumus un rīkus, kas sniedz skolām iespēju īstenot pašvērtēšanas principus praksē, lai uzlabotu rakstura izglītošanas procesu;
* ir paredzēta kā iedvesmas avots, kas skolām jāpielāgo savām vajadzībām;
* ir balstīta uz priekšnoteikumu, ka mācībspēki, izmantojot dažādas pašvērtēšanas formas, veido holistisku un formatīvu kopainu par rakstura izglītību savā skolā;
* ir paredzēta, lai atbalstītu Anglijā nesen uzsākto skolu kustību izvērtēt savu praksi. Vairumā skolu tiek pastāvīgi izmantotas skolu veidotas pieejas sevis novērtēšanai, tostarp arī Izglītības, bērnu aprūpes un prasmju standartu biroja (*Office for Standards in Education, Children's Services and Skills — Ofsted*) izstrādātais ietvars, kurā par pārbaudes sākuma punktu uzskata pašvērtēšanas rezultātus.

**1. sadaļā** sniegts ieskats pašvērtēšanā un norādīti būtiski principi, ierobežojumi un procedūras. Tāpat tas ietver pārskatu par rakstura un rakstura izglītības dabu. Pirms novērtēšanas plānošanas ir svarīgi izlasīt šo sadaļu.

**2. sadaļa** sniedz ietvaru visas skolas rakstura izglītības īstenošanas novērtēšanai. Primārais un sekundārais ietvars jāizmanto kā pielāgojams modelis, un skolām jāpielāgo šie ietvari atbilstoši skolas vajadzībām.

**3. sadaļā** aplūkotas dažādas pieejas un metodes, ko var izmantot, lai novērtētu formālu un neformālu mācību programmu iestrādes, stratēģijas un aktivitātes, kas paredzētas rakstura attīstīšanai. Šajā sadaļā ir apakšsadaļas ar informāciju par aptauju un pašvērtēšanas skalu izmantošanu, stundu novērojumiem, grupu intervijām un dilemmām. Tā sākas ar vispārīgu pārskatu par pašvērtēšanas metožu un instrumentu dabu un izmantošanu.

**4. sadaļā** skaidrots, kā skolēnu pašrefleksija var veicināt rakstura un precīzāk — praktiskās gudrības attīstību. Šajā sadaļā ietverti dažādu skolu pašrefleksijas pieeju piemēri rakstura izglītības jomā.

## Pirms novērtēšanas plānošanas

Pirms pieņemat lēmumus par to, kuras novērtēšanas stratēģijas un resursi no šīs rokasgrāmatas jāpielāgo, novērtēšanas veicējiem ir svarīgi:

* noteikt novērtēšanas fokusu — piemēram, visas skolas pieeja (2. sadaļa), vienreizēja intervence (3. sadaļa) vai skolēnu pašrefleksija (4. sadaļa);
* vienoties par rakstura definīciju, ko tie vēlas izmantot, tostarp termini un jēdzieni, kas veido viņu izpratni (1. sadaļa);
* izprast būtiskos rakstura izglītības novērtēšanas principus (1. sadaļa);
* apzināties rakstura izglītības novērtēšanas ierobežojumus (1. un 3.6. sadaļa);
* noteikt, cik daudz laika var veltīt un kādas zināšanas var izmantot novērtēšanai (1. sadaļa un mācību programmas stratēģiju un aktivitāšu novērtēšanas perspektīvas 3. sadaļā).

Atbildes uz šiem jautājumiem noteiks, kuras novērtēšanas stratēģijas no šīs rokasgrāmatas ir jāpielāgo.

# KĀ IZMANTOT ROKASGRĀMATU

## Rokasgrāmatas lietošana

Ir paredzēts, ka rokasgrāmatas lietotāji nevis lasīs šo dokumentu no viena vāka līdz otram, bet tā vietā izvēlēsies un lasīs daļas par tēmām, kas saistītas ar viņiem piemērotu novērtēšanas procesu. Šī diagramma parāda dažus veidus, kā pārvietoties pa grāmatas sadaļām.

**Vai jūs esat ieinteresēts...?**

...uzzināt vairāk par raksturu un tikumiem, un veidiem, kā tos var novērtēt?

**SKATIET 1. SADAĻU**

...vienoties par rakstura definīciju skolas ietvaros, tostarp terminiem un jēdzieniem, kas veido skolā pieņemto izpratni par šiem jēdzieniem?

**SKATIET 1. SADAĻU**

...noteikt novērtēšanas galveno fokusu?

Skolēnu pašrefleksija?

**SKATIET 4. SADAĻU**

Vienreizēja intervence?

**SKATIET 3. SADAĻU**

Visas skolas pieeja?

**SKATIET 2. SADAĻU**

...apzināties rakstura izglītības novērtēšanas ierobežojumus?

**SKATIET 3.6. SADAĻU**

**SKATIET 1. SADAĻU**

...noteikt, cik daudz laika var veltīt un kādas zināšanas ir nepieciešamas novērtēšanai?

**SKATIET 1. SADAĻU**

**SKATIET 3. SADAĻU**

## RAKSTURA IZGLĪTĪBAS NOVĒRTĒŠANA — DAŽI IETEIKUMI, KO PATURĒT PRĀTĀ NO ŠĪS ROKASGRĀMATAS

**Novērtēšanas nolūki**

* **Novērtēt, kā visas skolas kultūra un etoss veicina rakstura izglītību:** izmantojiet primāro un sekundāro pašvērtēšanas ietvaru 2. sadaļā.
* **Novērtēt rakstura izglītības stratēģijas, aktivitātes vai pieejas efektivitāti:** izmantojiet 3. sadaļā aprakstīto metodi un/vai rīku.
* **Skolēnu pašrefleksija par raksturu:** izmantojiet 4. sadaļā aprakstīto pieeju un/vai materiālu.

**Novērtēšanas principi (skatiet 17.–18. lpp.)**

* Veikt formatīvo, nevis summatīvo vērtēšanu
* Izvērtēt un izprast profesionālo lēmumu nozīmi
* Pielietot jauktas metodes, lai izmantotu triangulāciju (trīspusējus pierādījumus), iegūstot iespējami plašu skatījumu
* Novērtēšanā izmantot vairākus viedokļus
* Galveno uzvaru likt uz profesionālo izaugsmi
* Atpazīt un atzīt rakstura novērtēšanas ierobežojumus

**Novērtēšanas ierobežojumi**

Ņemot vērā rakstura sarežģīto dabu un īpašās grūtības, kas saistītas ar tikumu ievērošanu praksē, nav iespējams un arī nav vēlams tiekties pēc noteikta rakstura un tikumības profila veidošanas, jo tādējādi var panākt pretēju rezultātu gan filozofiski, gan psiholoģiski, gan izglītojoši.

Mēs iesakām jebkuram mēģinājumam holistiski izvērtēt tikumus pieiet ar apdomību un piesardzību.